 с . Звъничево, общ. Пазарджик, обл.Пазарджик

e-mail: zvezda\_zv@abv.bg

Годишен доклад за дейността – 2023г.

На основание чл.26а, ал.4 и ал.5 от Закона за народните читалища и с цел постигане на максимална публичност и прозрачност НЧ „Звезда-1927” предоставя отчет за дейността си през 2023 година.

Дейността на читалището през изминалата 2023г. премина в постоянна и отговорна работа на Настоятелство, щатни служители, художествени ръководители, на участниците в художествените състави за изпълнението на най-важната функция на читалището – да бъде културно-просветен и информационен център за населението в с.Звъничево.

**ОСНОВНИ ЗАДАЧИ НА ЧИТАЛИЩЕТО**

Народните читалища са първите и най-старите организационни структури на гражданското общество в България, те имат историческата задача за запазването и развитието на българския език, за зараждането на театралното, музикалното, танцовото и други изкуства,за развитието на библиотечното и музейното дело, за духовното израстване на народа. В съвременните условия запазвайки своята социална легитимност и гъвкавост, те са призвани да откликват на новите потребности на българското общество. През периода настоятелството при вземане на решениясе води от Закона за народните читалища, решенията на общото събрание на читалището и устава на читалището. Читалищното настоятелство работи по годишен план и годишна програма, в която са заложени основните мероприятия, които провежда читалището през годината, приети на свое заседание за културна програма, библиотечна дейност, културно-масови мероприятия и други въпроси, отнасящи се до дейността на читалището, поддръжка на материалната база на читалището и други. В своята дейност ЧН винаги се стреми да помага на всички състави, дава възможност за пълна изява на техните творчески възможности.

Макар и в трудни за културата врема, през 2023 година, нашата мисия беше да бъдем посредник между информацията и потребителите в един бързо променящ се свят и работим за утвърждаването на библиотеката като обществен информационен и културен център, осигуряващ равен достъп на всички.

Стимулиране на читалищните дейности за проучване, възстановяване, запазване и популяризиране на местните културни традиции и наследство.

Продължаване на добрите традиции в културната дейност и включване на нови форми, обогатяване съдържанието на организираните културни и образователни програми .

Разширяване дейността на читалището с нови форми и младежки инициативи.Привличане на повече самодейци и съмишленици към дейността му.Издирване, съхраняване и популяризиране на местния автентичен фолклор.Координация и сътрудничество с другите институции в селото.

Участия на съставите в местни, национални и международни фестивали.Поддържане и привеждане в изряден вид на текущата документация, на протоколи от заседания на общото

събрание и други задължителни документи в съответствие с ЗНЧ и ЗОБ, както и счетоводните документи.Повишаване квалификацията на читалищните служители, чрез участието им в семинари и обучителни програми

**ДЕЙНОСТИ**

***1. Библиотечна и информационна дейност***

Библиотечната дейност на читалището е насочена към усъвършенстване на предоставените традиционни и модерни библиотечно-информационни услуги, както и за утвърждаването на библиотеката, като важен образователен и информационен център.

За популяризиране на дейността си библиотеката разработва и внедрява различни форми за информираност на населението - създаване на информационни табла, мултимедийни презентации и мероприятия свързани с бележити дати и събития. Организация и опазване на библиотечния фонд. Увеличаване броя на потребителите на библиотечните услуги. Насърчаване на четенето.

През цялата година в библиотеката се подреждат витрини , провеждат се беседи за отбелязване на бележити дати и събития. За обновяване на библиотечния фонд са закупени 173 броя книги , като 93 от тях са по спечелен проект от Министерство на културата „Българските библиотеки – съвременни центрове за четене и информираност”. Читателите на библиотеката са 188, а раздадените книги 2936 библиотечни единици. Дарени са 77 книги.

***2.Развитие на любителското художествено творчество и календар на културните прояви***

Мисия и амбиция на настоятелството на НЧ „Звезда-1927” е да поддържа жив огъня на творческия дух в с.Звъничево и да създава по-благоприятна творческа среда за всички възрастови групи, ползващи услугите на читалището с цел съхраняване и популяризиране на фолклорното наследство и стимулиране интереса и любовта на поколенията към фолклорното творчество.

В читалището развиват своя талант и умения около 40 потребителя в 2 постоянно действащи колектива, всички те продължават да дават своят сериозен принос в развитието на читалищната дейност. Репетициите на съставите се провеждат по график съобразен със свободното време на участниците. Ръководителите, които ръководят съставите са доказали се професионалисти в своята сфера и влагат своите професионални умения и творчески опит за създаване, поддържане и обогатяване на репертоара на съставите.

Колективите вземат участие в местни, регионални, национални и международни фестивали и събития, съобразно възможностите си.

Благодарим на регионален музей , който ни подари няколко витирини, благодарим на Любомир Чавдаров и Иван Георгиев за това,че помогнаха да ги пренесем с техен транспорт, благодарим на Иван и Ангел Стойчеви и Ангел Петров за разглобяването им.

**Мероприятия**

* 21.01 – Бабинден – поднасяне на поздравления на медиците в селото
* 14.02 – Трифон зарезан – зарязване на лозето
* 19.02 – годишнина от обесването на Васил Левски – (в библиотеката-витрина)
* 01.03 – Посрещане на Баба Марта в Детската градина и отбелязване деня на самодееца
* 03.03 – Освобождението на България
* 02.04 – Международен ден на детската книга – в библиотеката
* 07.04 – Лазарки в читалището
* 13.04 – традиционното боядисване на яйца в читалището от деца на дг и оу
* Последната седмица на април беше седмица на детската книга съвместно с ДГ. През цялата седмица приказки четоха: МС Снежанка Катранкова – представител на здравнота служба, г-жа Калинка Ставрева – представител на кметството, г-жа Силвия Ненкова – представител на АНПТ Пазарджик , г-жа Мария Тончева – представител на пенсионерски клуб, Г-ца Ренета Кемберова –представител на община Пазарджик и олимпийска шампионка по художествена гимнастика и завършихме с четете на приказка от г-н Лъчезар Риков – директор на Регионална Библиотека „Н.Фурнаджиев” Пазарджик
* 09.05 – Ден на Европа – беседа в библиотеката
* 11.05 – ден на библиотекаря
* 24.05 – Ден на славянската писменост
* 01.06- Ден на детето- весело изживяване за децата с много игри, клоун
* 02.06 - Възпоменание за Христо Ботев и загиналите за свободата на България-витрина в библиотеката
* 11.06 – участие на ЖФГ в национален фолклорен фестивал „Насред мегдана в Арбанаси ”, Арбанаси
* 06.09 – Съединението на България – витрина
* 22.09 – Независимостта на България – витрина
* 26.10 – участие на съставите при читалището в събора на Звъничево
* 01.11 – Ден на народните будители –витрина
* 21.11 – Ден на християнското семейство - витрина
* м.12 – Коледните празници отбелязахме с четене на приказки и отправяне на предизвикателство за направата на сурвачки към децата от детската градина - всичко това се случи в страницата на детската градина /онлайн/

През 2023 година служителите в читалището работеха по три проекта - 1,„Българските библиотеки –съвременни центрове за четене и информираност2023” към Министерство на културата;

2,„Интернет за всички 55+” на Асоциация Съвременни читалища и А1

3. „Игровия подход при работа с деца билингви. Социокултурни поведенчески модели на взаимодействие между ДГ и библиотека” съвместно с ДГ, насърчаваме най- малките към запознаване с книжките и традициите чрез различни методи и интерпретации. Този проект бе избран от нашата община и бе представен на национална конференция в гр. Плевен от г-жа Торбанова.

От ноември работим и с училището по национална програма „ Заедно в изкуствата и спорта” където децата ще представят театрална постановка през м. юни / 3,06,2024/

Изготвил:

 /Султана Стойчева/

 Председател:

 / Нели Станоева/